Návrh

Vyhláška ministerstva zdravotníctva
Slovenskej republiky
z............2007,

ktorým sa ustanovujú podrobnosti o rozsahu požadovaných vedomostí pre skúšky odbornej spôsobilosti, o zriaďovaní a činnosti skúšobných komisií a o obsahu  osvedčenia o odbornej spôsobilosti


	Vláda Slovenskej republiky podľa § 62 písm. c) zákona č. .../2007 Z. z. o ochrane, podpore a rozvoji verejného zdravia a o zmene a doplnení niektorých zákonov nariaďuje

§ 1
 
	Táto vyhláška upravuje rozsah požadovaných vedomostí pre skúšky o odbornej spôsobilosti, 1) podrobnosti o zriaďovaní a činnosti skúšobných komisií a obsah osvedčenia o odbornej spôsobilosti.
 
§ 2
 
	Rozsah požadovaných vedomostí na vydanie osvedčenia o odbornej spôsobilosti je uvedený v prílohe č. 1.
 
§ 3
 
	(1) Skúšobnú komisiu zriadenú na účely overenia odbornej spôsobilosti potrebnej na vydanie osvedčenia o odbornej spôsobilosti zriaďuje Úrad verejného zdravotníctva Slovenskej republiky (ďalej len "úrad") 2) alebo regionálny úrad verejného zdravotníctva Slovenskej republiky (ďalej len "regionálny úrad"). 3)
 
	(2) Skúšobná komisia úradu alebo skúšobná komisia regionálneho úradu je päťčlenná a to podľa určeného druhu práce, na ktorú sa osvedčenie vydáva. Členov skúšobnej komisie zriadenej úradom vrátane predsedu a podpredsedu vymenúva a odvoláva na úrade hlavný hygienik. Členov skúšobnej komisie zriadenej regionálnym úradom vrátane predsedu a podpredsedu vymenúva a odvoláva regionálny hygienik.

	(3) Činnosť skúšobnej komisie úradu alebo skúšobnej komisie regionálneho úradu riadi predseda skúšobnej komisie úradu alebo predseda skúšobnej komisie regionálneho úradu a v čase jeho neprítomnosti podpredseda skúšobnej komisie úradu alebo podpredseda skúšobnej komisie regionálneho úradu.
 
	(4) Pred začatím skúšky skúšobná komisia úradu alebo skúšobná komisia regionálneho úradu overí totožnosť žiadateľa.
 
	(5) Skúšobná komisia je spôsobilá skúšať a rozhodovať o výsledku skúšky, ak je prítomná nadpolovičná väčšina jej členov; uznáša sa väčšinou hlasov prítomných členov. Pri rovnosti hlasov rozhoduje hlas predsedu skúšobnej komisie úradu alebo predsedu skúšobnej komisie regionálneho úradu.
 
	(6) Skúšobná komisia zasadá minimálne raz štvrťročne.
 
	(7) Predseda skúšobnej komisie úradu alebo predseda skúšobnej komisie regionálneho úradu zabezpečuje riadne vedenie a archiváciu dokumentácie o skúškach.



 
§ 4
 
	(1) Skúška sa skladá z písomnej časti a z ústnej časti, pričom predpokladom vykonania ústnej časti skúšky je úspešné vykonanie písomnej časti skúšky; obidve časti skúšky sa konajú v jeden deň.
 
	(2) Termín a miesto skúšky oznámi predseda skúšobnej komisie úradu alebo predseda skúšobnej komisie regionálneho úradu žiadateľovi písomne najneskôr 14 dní pred jej konaním.
 
	(3) Žiadateľ úspešne vykonal skúšku, ak vyhovel z oboch častí skúšky. Žiadateľ, ktorý nevyhovel z jednej časti skúšky, môže požiadať o opakovanie tejto časti skúšky najviac dvakrát.
 
	(4) Podrobnosti o kritériách hodnotenia skúšky upravuje skúšobný poriadok skúšobnej komisie úradu alebo skúšobný poriadok skúšobnej komisie regionálneho úradu.
 
	(5) Každú časť skúšky skúšobná komisia úradu alebo skúšobná komisia regionálneho úradu hodnotí samostatne, a to hodnotením "vyhovel" alebo "nevyhovel". O priebehu skúšky a o jej hodnotení skúšobná komisia úradu alebo skúšobná komisia regionálneho úradu vyhotoví zápisnicu, ktorú podpisujú všetci prítomní členovia skúšobnej komisie. Vzor tejto zápisnice je uvedený v prílohe č. 2.

§ 5
 
	(1) Úspešnému žiadateľovi o overenie odbornej spôsobilosti úrad alebo regionálny úrad vydá do 30 dní odo dňa vykonania skúšky osvedčenie o odbornej spôsobilosti; žiadateľ sa prevzatím osvedčenia o odbornej spôsobilosti stáva odborne spôsobilou osobou.
 
	(2) Vzor osvedčenia o odbornej spôsobilosti je uvedený v prílohe č. 3.
 
§ 6
Záverečné ustanovenia 
 
	Táto vyhláška nadobúda účinnosť 1. septembra 2007.







PRÍL.1
ROZSAH POŽADOVANÝCH VEDOMOSTÍ NA VYDÁVANIE OSVEDČENIA O ODBORNEJ SPÔSOBILOSTI

	1. Rozsah požadovaných vedomostí na skúšky odbornej spôsobilosti na kvalitatívne a kvantitatívne zisťovanie faktorov životného prostredia a pracovného prostredia na účely posudzovania ich možného vplyvu na zdravie 
a) zabezpečenie systému kvality,
 
b) metrologické zabezpečenie,
 
c) princípy skúšobných metód v danej oblasti,
 
d) validácia metód a určovanie neistoty merania
e) interpretácia výsledkov,
 
f) platná právna úprava pre danú oblasť, 4)
 
g) pre oblasť vôd vedomosti o možných zdravotných rizikách podľa príslušných právnych noriem a štandardných postupov.
 
	2. Rozsah požadovaných vedomostí pre skúšky odbornej spôsobilosti na činnosti vedúce k ožiareniu 
a) základy fyziky ionizujúceho žiarenia
1. základy štruktúry hmoty a rádioaktivity,
2. vlastnosti a druhy ionizujúceho žiarenia,
3. interakcia ionizujúceho žiarenia s hmotou, účinky žiarenia,
4. rádiologické veličiny a jednotky,5. základy merania rádiologických veličín, detektory a metódy detekcie,
6. fyzikálne charakteristiky zdrojov ionizujúceho žiarenia (uzavretých a otvorených žiaričov, rtg. prístrojov medicínskych a priemyselných, urýchľovačov a iných generátorov a jadrových reaktorov),
7. ochranné vlastnosti materiálov, absorpcia ionizujúceho žiarenia, výpočty tienenia,
8. využitie zdrojov ionizujúceho žiarenia v zdravotníctve,
9. využitie zdrojov ionizujúceho žiarenia v priemysle, výskume, pri ošetrovaní potravín,
 
b) biologické účinky ionizujúceho žiarenia
1. fyzikálne základy interakcie ionizujúceho žiarenia a účinky na úrovni buniek, tkaniva, orgánov a celého organizmu,
2. rádiosenzitivita buniek a tkanív,
3. deterministické a stochastické účinky,
4. vzťah dávky a účinku,
5. sledovanie a hodnotenie zdravotného stavu,
 
c) právne predpisy v ochrane pred účinkami ionizujúceho žiarenia
1. základné princípy radiačnej ochrany,
2. štátny zdravotný dozor,
3. limity ožiarenia,
4. odborná a zdravotná spôsobilosť,
 
d) organizácia, plánovanie a kontrola ochrany pri práci so zdrojmi žiarenia
1. povinnosti držiteľa povolenia,
2. povinnosti odborného zástupcu,
3. povinnosti zamestnancov,
4. školenia zamestnancov o radiačnej ochrane,
5. pracovné postupy a prevádzkové predpisy,
6. zásady práce v kontrolovanom pásme,
7. monitorovanie na pracovisku,
8. evidencia a dokumentácia na pracovisku,
 
e) opatrenia na ochranu zdravia všeobecne
1. spôsoby ochrany pred ionizujúcim žiarením,
2. prostriedky a pomôcky na ochranu zamestnancov,
3. ochrana pri práci s otvorenými rádioaktívnymi žiaričmi - prevencia rádioaktívnej kontaminácie,
4. nakladanie s rádioaktívnymi odpadmi,
5. vymedzenie kontrolovaného pásma,
6. monitorovanie,
 
f) opatrenia na ochranu zdravia podľa druhu vykonávanej činnosti
1. radiačná ochrana zamestnancov,
2. radiačná ochrana pacientov,
3. radiačná ochrana ostatných obyvateľov,
4. pri prírodnom ionizujúcom žiarení,
 
g) nehody a havárie pri práci so zdrojmi ionizujúceho žiarenia
1. havarijný plán,
2. postup pri poruche zariadenia,
3. rozbor havarijných a poruchových stavov,
4. postup pri havarijnom ožiarení alebo podozrení na ožiarenie,
5. prvá pomoc pri rádioaktívnej kontaminácii, zranení alebo ožiarení.
 
h) špeciálne požiadavky na činnosť vedúcu k ožiareniu podľa jej zamerania.
 
       3. Rozsah požadovaných vedomostí pre skúšky odbornej spôsobilosti na činnosti dôležité z hľadiska radiačnej ochrany 
a) základy fyziky ionizujúceho žiarenia1. 
1. základy štruktúry hmoty a rádioaktivity,
2. vlastnosti a druhy ionizujúceho žiarenia,
3. interakcia ionizujúceho žiarenia s hmotou, účinky žiarenia,
4. rádiologické veličiny a jednotky,
5. základy merania rádiologických veličín, detektory a metódy detekcie,
6. fyzikálne charakteristiky zdrojov ionizujúceho žiarenia, 
7. využitie zdrojov ionizujúceho žiarenia v zdravotníctve,
8. využitie zdrojov ionizujúceho žiarenia v priemysle, výskume, pri ošetrovaní potravín,
9. charakteristiky a parametre zdrojov žiarenia

b) biologické účinky ionizujúceho žiarenia 
1.fyzikálne základy interakcie ionizujúceho žiarenia a účinky na úrovni buniek, tkaniva, orgánov a celého organizmu,
2. rádiosenzitivita buniek a tkanív,
3. deterministické a stochastické účinky,
4. vzťah dávky a účinku,
5. sledovanie a hodnotenie zdravotného stavu,
 
c) právne predpisy v ochrane pred účinkami ionizujúceho žiarenia 

d) organizácia, plánovanie, riadenie  a zabezpečenie kvality pri vykonávaní činností dôležitých z hľadiska radiačnej ochrany. 
1. povinnosti držiteľa povolenia,
2. povinnosti odborného zástupcu,
3. povinnosti zamestnancov,
4. odborná príprava zamestnancov,
5. pracovné postupy a prevádzkové predpisy,
7. zabezpečenie kvality,
8. evidencia a dokumentácia na pracovisku

e) špeciálne požiadavky podľa zamerania  činnosti dôležitej z hľadiska radiačnej ochrany 
1. požiadavky na vykonávanie skúšok zdrojov ionizujúceho žiarenia,
2. požiadavky na poskytovanie služieb osobnej dozimetrie,
3. požiadavky na určovanie objemovej aktivity radónu v pôdnom vzduchu a priepustnosti základových pôd stavebného pozemku a objemovej aktivity radónu v ovzduší stavieb,
4. požiadavky na určovanie obsahu rádionuklidov v stavebných výrobkoch, vo vode, v zložkách životného prostredia, v potravinovom reťazci a v iných materiáloch a predmetoch na účely hodnotenia ožiarenia osôb a regulácie spotreby potravín,
5. požiadavky na vydávanie sprievodných listov otvorených rádioaktívnych žiaričov a osvedčení uzavretých rádioaktívnych žiaričov,
6. požiadavky na poskytovanie služieb monitorovania ionizujúceho žiarenia na pracovisku alebo v jeho okolí na účely hodnotenia ožiarenia osôb,
7. požiadavky na poskytovanie odbornej prípravy na vykonávanie činností vedúcich k ožiareniu, činností dôležitých z hľadiska radiačnej ochrany a na uvoľňovanie rádioaktívnych látok a rádioaktívne kontaminovaných predmetov a materiálov spod administratívnej kontroly. 

       4. Rozsah požadovaných vedomostí pre skúšky odbornej spôsobilosti na uvoľňovanie rádioaktívnych látok  a rádioaktívne kontaminovaných predmetov a materiálov, ktoré vznikli pri činnostiach vedúcich k ožiareniu spod administratívnej kontroly 
a) základy fyziky ionizujúceho žiarenia 
1. základy štruktúry hmoty a rádioaktivity,
2. vlastnosti a druhy ionizujúceho žiarenia,
3. interakcia ionizujúceho žiarenia s hmotou, účinky žiarenia,
4. rádiologické veličiny a jednotky,
5. základy merania rádiologických veličín, detektory a metódy detekcie,
6. fyzikálne charakteristiky zdrojov ionizujúceho žiarenia (uzavretých a otvorených žiaričov, rtg. prístrojov medicínskych a priemyselných, urýchľovačov a iných generátorov a jadrových reaktorov),
7. ochranné vlastnosti materiálov, absorpcia ionizujúceho žiarenia, výpočty tienenia,
8. využitie zdrojov ionizujúceho žiarenia v zdravotníctve,
9. využitie zdrojov ionizujúceho žiarenia v priemysle, výskume, pri ošetrovaní potravín,

b) biologické účinky ionizujúceho žiarenia 
1.fyzikálne základy interakcie ionizujúceho žiarenia a účinky na úrovni buniek, tkaniva, orgánov a celého organizmu,
2. rádiosenzitivita buniek a tkanív,
3. deterministické a stochastické účinky,
4. vzťah dávky a účinku,
5. sledovanie a hodnotenie zdravotného stavu,
 
c) právne predpisy v ochrane pred účinkami ionizujúceho žiarenia 

d) organizácia, plánovanie a kontrola činnosti 
1. povinnosti držiteľa povolenia,
2. povinnosti odborného zástupcu,
3. povinnosti zamestnancov,
4. odborná príprava zamestnancov o radiačnej ochrane,
5. pracovné postupy a prevádzkové predpisy,
6. monitorovanie na pracovisku,
8. evidencia a dokumentácia na pracovisku,
 
e) požiadavky na uvoľňovanie rádioaktívne kontaminovaných predmetov spod administratívnej kontroly opatrenia na ochranu zdravia podľa druhu vykonávanej činnosti1. 
1. nakladanie s kontaminovanými materiálmi, ich triedenie a príprava na uvoľnenie,
2. monitorovanie a hodnotenie rádioaktívnej kontaminácie,
3. opatrenia na obmedzenie ožiarenia pracovníkov a obyvateľov,
4. hodnotenie vplyvu uvoľňovania rádioaktívne kontaminovaných materiálov na radiačnú záťaž obyvateľov.


	
	5. Rozsah požadovaných vedomostí pre skúšky odbornej spôsobilosti na nákup, predaj a spracúvanie húb 
a) Potravinový kódex Slovenskej republiky, ktorý upravuje požiadavky na jedlé huby,
 
b) morfologické znaky a podmienky zberu a uchovávania, preprava, prípadne ďalšie spracovanie, výživová hodnota jedlých húb,
 
c) morfologické znaky jedovatých húb a húb nevhodných na kuchynské spracovanie,
 
d) príznaky otravy hubami,
 
e) zásady prvej pomoci pri otrave hubami.
 
	6. Rozsah požadovaných vedomostí pre skúšky odbornej spôsobilosti na epidemiologicky závažné činnosti podľa jednotlivých zariadení, kde sa epidemiologicky závažná činnosť vykonáva 
a) právne predpisy na ochranu spotrebiteľa,
 
b) povinnosti fyzických osôb a právnických osôb pri prevádzkovaní zariadenia spoločného stravovania a požiadavky na zariadenia spoločného stravovania,
 
c) povinnosti podnikateľov pri výrobe, preprave, skladovaní a predaji potravín podľa zákona Národnej rady Slovenskej republiky č. 152/1995 Z. z. o potravinách v znení neskorších predpisov a Potravinového kódexu a ďalších právnych predpisov na úseku hygieny a manipulácie s potravinami,
d) povinnosti fyzických osôb a právnických osôb pri výrobe kozmetických výrobkov podľa nariadenia vlády,
e)správna výrobná prax pri výrobe kozmetických výrobkov,
 
f) opatrenia na predchádzanie prenosným ochoreniam,
 
g) hygienické požiadavky na zariaďovanie, vybavenie a prevádzku zariadení starostlivosti o ľudské telo,
 
h) zdravotné riziká pri poskytovaní starostlivosti o ľudské telo,
 
i) základné protiepidemické postupy a dekontaminácia,
 
j) náležitosti prevádzkového poriadku prevádzky, v ktorej sa vykonávajú epidemiologicky závažné činnosti,
 
k) kontraindikácie jednotlivých služieb a zásady prvej pomoci pri poranení.
 
	7. Rozsah požadovaných vedomostí pre skúšky odbornej spôsobilosti na hodnotenie zdravotných rizík zo životného prostredia na účely posudzovania ich možného vplyvu na zdravie 
a) právne predpisy súvisiace s hodnotením zdravotných rizík,
 
b) zásady hodnotenia zdravotných rizík,
 
c) metódy hodnotenia zdravotných rizík,
 
d) určovanie nebezpečnosti, vzťahu dávka - odozva, hodnotenie expozície, charakteristika rizika,
 
e) hodnotenie zdravotného rizika z expozície fyzikálnym, chemickým a biologickým faktorom,
 
f) posudzovanie miery rizika vzhľadom na obmedzenú dobu pôsobenia,
 
g) výpočet celoživotného rizika z expozície škodlivým faktorom životného prostredia,
 
h) analýza neistôt,
 
i) riadenie rizika,
 
j) využívanie hodnotenia zdravotných rizík v rozhodovacích procesoch,
 
k) komunikácia zdravotných rizík,
 
l) opatrenia na zváženie alebo odstránenie rizika.

	8. Rozsah požadovaných vedomostí pre skúšky odbornej spôsobilosti na odber vzoriek zo životného prostredia a z pracovného prostredia na účely kvalitatívneho a kvantitatívneho zisťovania faktorov životného prostredia a pracovného prostredia
a) príprava programu vzorkovania,

b) spôsob odberu vzoriek,

c) označovanie vzoriek a protokol o odbere,

d) transport vzoriek,

e) metrologické zabezpečenie vzorkovania,

f) validácia metód  vzorkovania



PRÍL.2
VZOR ZÁPISNICE


 Skúšobná   komisia   na   preskúšanie   odbornej   spôsobilosti   .............

 na   Úrade   verejného   zdravotníctva   Slovenskej   republiky

 (regionálnom   úrade)   ...........................

v   ................

      Číslo:

     Dátum:   ...........


ZÁPISNICA

            O   priebehu   a   výsledku   skúšky   o   overení   odbornej   spôsobilosti   na
                                        
         .......................................................................



 Meno   a   priezvisko   .......

 Titul   ....................

 Dátum   a   miesto   narodenia   .........

 Bydlisko   .........

 Vzdelanie   ..........

 Dĺžka   odbornej   praxe   ........

 Pracovné   zaradenie   -   práca,   ktorú   bude   vykonávať   ........

 Absolvovanie   školenia  (uviesť odbornú spôsobilosť, pre ktorú sa školenie vyžaduje) ............

 Skúška   vykonaná   dňa   ......

 Hodnotenie   písomnej   časti   skúšky   ..................

 Hodnotenie   ústnej   časti   skúšky   ........................

 Záverečné   hodnotenie   .........



 Predseda   skúšobnej   komisie   alebo   podpredseda   skúšobnej   komisie   ........................

 Členovia   skúšobnej   komisie   .................

                             .................

                             .................




PRÍL.3
VZOR OSVEDČENIA

   



 Úrad   verejného   zdravotníctva   Slovenskej   republiky

 (regionálny   úrad)   ...........................

 v   ..........

                                            Číslo:

                                            Dátum:   ...........





                          OSVEDČENIE   O   ODBORNEJ   SPÔSOBILOSTI





 Meno   a   priezvisko,   titul   ........

 Dátum   a   miesto   narodenia   .........

 Bydlisko   ............

 Druh   činnosti,   na   ktorú   sa   osvedčenie   o   odbornej   spôsobilosti   vydáva   .......


 Dátum   a   miesto   vykonania   skúšky   ..........

 Pred   skúšobnou   komisiou   zriadenou   Úradom   verejného   zdravotníctva   Slovenskej

 republiky   (regionálnym   úradom)..........................

 Menovaný   je   odborne   spôsobilý   na   .......


 Čas   platnosti   osvedčenia   ........



Predseda   skúšobnej   komisie   alebo   podpredseda   skúšobnej   komisie




 Odtlačok   pečiatky   a   podpis   riaditeľa  úradu
 
____________________
 
1) § 16 zákona č. ....../2007 Z.z. o ochrane, podpore a rozvoji verejného zdravia
2) § 5 zákona č. .../2007 Z.z.
 
3) § 6 zákona č. .../2007 Z.z.
 
4) Napríklad zákon č.124/2006 Z. z. o bezpečnosti a ochrane zdravia pri práci a o zmene a doplnení niektorých zákonov, nariadenie vlády Slovenskej republiky č. 354/2006 Z.z. , ktorým sa ustanovujú požiadavky na vodu určenú na ľudskú spotrebu a kontrolu kvality vody určenej na ľudskú spotrebu, nariadenie vlády Slovenskej republiky č. .../2007 Z.z. , ktorým sa ustanovujú podrobnosti o prípustných hodnotách hluku, infrazvuku a vibrácií a  požiadavkách na objektivizáciu hluku, infrazvuku a vibrácií v životnom prostredí
